Aalborg Kongres & Kultur Center har solgt omkring 95 procent af de 11.000 billetter til de syv forestillinger i Aalborg, der finder sted fra den 29. august og frem til 2. september. Det store pres på salget af billetter har fået direktør Ernst Trillingsgaard til at benytte sig af en aftale med Cirkusrevyen om, at der kunne indsættes en ekstra forestilling søndag den 2. september kl. 17. Den aftale bliver nu foldet ud, og billetsalget går i gang mandag den 21. maj kl. 12. Cirkusrevyen har premiere på Bakken Kr. Himmelfartsdag, altså i overmorgen.

Opsummering:
Salget af billetter til årets Cirkusrevyen ser igen ud til at ramme en succes, og det endda inden revyen har haft premiere.